Plačiataurė

Plačiataurė (Sarcoscypha) – ausūniečių eilės (Pezizales) grybų gentis. Šnekamojoje kalboje dar žinoma kaip gegutės bateliai.Lietuviai jau keptuvėje čirškina neįprastų vardų grybus: ant stalo – ir elfų puodeliai, ir gegutės bateliai, lrytas.lt

Šiai genčiai būdingi tauriškos formos, paprastai ryškiai raudonos spalvos tamprūs vaisiakūniai (apoteciai). Išorinis paviršius šviesesnis nei himenis ar balsvas, padengtas bespalviais, vingiuotais plaukeliais. Saprotrofai, auga ant medienos. Vaisiakūniai pasirodo anksti pavasarį, vos nutirpus sniegui, kartais ir žiemą. Auga ant lapuočių medžių nukritusių šakų ir šakelių trūnijančios medienos, dažniausiai drėgnuose lapuočių medžių miškuose, parkuose, krūmynuose.

Plačiataurė paprastai nurodoma kaip nevalgoma, nors kitur pateikiama kaip valgoma,Soppsesongen er i gang!, MATRIKET MIDT bet neturi išraiškingo skonio.

 Rūšys 
Nurodomos 28Kirk PM, Cannon PF, Minter DW, Stalpers JA (2008). Dictionary of the Fungi (10th ed.). Wallingford: CABI. p. 616.–33 plačiataurių rūšys, iš jų Lietuvoje dvi:
 austriškoji plačiataurė (Sarcoscypha austriaca) – labai dažna;
 raudonoji plačiataurė (Sarcoscypha coccinea) – reta.


 Šaltiniai 

Kategorija:Aukšliagrybiai